ddrg/super_eurlex huggingface dataset:
9.

anser målet på 10 % — som skal nås inden 2020 — for at være et værdifuldt mål og et vigtigt skridt i den rigtige retning; beklager, at tolv medlemsstater, der for de flestes vedkommende befinder sig i udkanten af EU, stadig ikke opfylder elsammenkoblingsmålet på 10 % og dermed stort set er isoleret fra det indre marked for elektricitet; påpeger derfor, at der bør gøres mere for at hjælpe de medlemsstater, hvis lave elsammenkoblingsniveau er til hinder for fuldførelsen af det indre marked for elektricitet, til at opfylde dette mål; mener dog, at målet på 10 % alene ikke altid afspejler markedssituationen, og at det ikke er blevet fastlagt på grundlag af videnskabelig evidens; minder om, at målet på 10 % oprindeligt blev fastlagt i 2002 på grundlag af den installerede elproduktionskapacitet, der eksisterede på daværende tidspunkt; påpeger, at selv om målet på 10 % er vigtigt, beskriver det hverken kvantiteten af den elektricitet, der løber mellem landene, eller kvaliteten, f.eks. for så vidt angår tilgængeligheden af den eksisterende sammenkoblingsinfrastruktur eller af den eksisterende nationale infrastruktur mellem sammenkoblingerne; mener derfor, at et enkelt sammenkoblingsmål baseret på den installerede elektricitetsproduktionskapacitet ikke i sig selv er relevant for alle medlemsstater; er derfor overbevist om, at man på mellemlang sigt, og i hvert fald inden for horisonten 2030, er nødt til at nå til enighed om ambitiøse og evidensbaserede sammenkoblingsmål, der er aftalt af regionerne; mener, at disse mål bør fastsættes på grundlag af en række forskellige parametre; opfordrer Kommissionen til hurtigst muligt at iværksætte de tekniske drøftelser af sådanne parametre; understreger, at åben adgang og sammenkoblingernes tilgængelighed ud over det kvantitative mål også spiller en afgørende rolle, hvis de tilbageværende hindringer for et velfungerende europæisk marked for elektricitet skal fjernes; opfordrer indtrængende Kommissionen, Agenturet for Samarbejde mellem Energireguleringsmyndigheder (ACER) og de nationale reguleringsmyndigheder til at sikre gennemsigtighed og nøje overvågning af sammenkoblingernes tilgængelighed for at forebygge flaskehalse, der er til hinder for et velfungerende marked for elektricitet, og for at sikre driften af elsystemet;
81.

bekræfter sin stærke vilje til at sætte en stopper for straffriheden for de alvorligste forbrydelser, som berører det internationale samfund, og til at sikre retfærdighed for ofrene for krigsforbrydelser, forbrydelser mod menneskeheden og folkedrab, og gentager derfor sin stærke støtte til Den Internationale Straffedomstol (ICC); finder det beklageligt, at ingen lande ratificerede Romstatutten i 2014; understreger, at EU har et ansvar for at gøre en ende på straffrihed og indlede retsforfølgelse af de ansvarlige for folkemord, forbrydelser mod menneskeheden og krigsforbrydelser, herunder seksuel vold; giver udtryk for sin dybe bekymring over, at flere arrestordrer stadig ikke er blevet eksekveret; opfordrer indtrængende til, at EU fortsætter sin stærke diplomatiske og politiske støtte til at styrke og udvide forbindelserne mellem ICC og FN, navnlig i FN's Sikkerhedsråd samt i sine bilaterale forbindelser og alle andre fora; opfordrer til, at EU, herunder dets delegationer samt medlemsstaterne, øger deres indsats for at fremme den universelle anvendelse af Romstatutten og dens ratifikation og effektive gennemførelse; opfordrer medlemsstaterne til at tildele ICC de nødvendige ressourcer og til at øge deres støtte til det internationale strafferetlige system, bl.a. gennem finansiel støtte til civilsamfundsaktører, f.eks. gennem det europæiske instrument for demokrati og menneskerettigheder (EIDHR); opfordrer til gennemførelse af EU-værktøjskassen fra 2013 for komplementaritet mellem international og national retfærdighed;
41.

understreger behovet for en ny global model for komplementaritet som grundlag for samarbejdet mellem humanitære og udviklingsmæssige aktører — der giver dem mulighed for gradvist at opbygge mere modstandsdygtige og selvstændige samfund — i første række med fælles analyser og programmering; understreger, at en sådan model bør omfatte, for det første indfasningsstrategier for udviklingsaktører, som giver dem mulighed for at bygge broer på området, for det andet en krisemodifikatorer i udviklingsprogrammer og for det tredje, exitstrategier for humanitære foranstaltninger, der giver mulighed for en mere fleksibel tilgang og desuden bør omfatte en ansvarlig og fleksibel flerårig finansiel mekanisme i tilfælde af langvarige kriser; understreger betydningen af at samarbejde med lokale ngo’er og civilsamfundets ledere om etablering af permanente strukturer i konfliktfølsomme områder;
1.

noterer sig Kommissionens forslag om at styrke ØMU’en og samtidig anerkende, at der er taget visse skridt i den rigtige retning, men bemærker, at yderligere bestræbelser vil være nødvendige for at imødekomme de aktuelle mangler i den institutionelle ramme i euroområdet;
29.

understreger det presserende behov for at vedtage miljøbeskyttelsesforanstaltninger, i betragtning af at kun otte ud af de 74 største byer i 2014 opfyldte den nationale standard for luftforureningskoncentration på PM 2,5, og den omstændighed, at 190 millioner mennesker i Kina hvert år bliver syge på grund af forurenet vand; advarer om, at den dobbeltsidede vandkrise (massiv forurening kombineret med øget vandforbrug) kan forårsage stor politisk og social ustabilitet; minder om, at omkostningerne ved Kinas miljøødelæggelse også mærkes i nabolandene; fremhæver omkostningerne ved miljøødelæggelse og håber, at den kommende femårsplan vil prioritere miljøet; understreger også, at en mangel på miljøbeskyttelse ikke blot resulterer i manglende forebyggelse af miljøskader, men også er en kilde til illoyal konkurrence; glæder sig over, at EU og Kina har aftalt at øge samarbejdet med henblik på at håndtere de vigtigste miljømæssige udfordringer, såsom luft-, vand- og jordforurening; glæder sig over, at de lokale kadrer i henhold til den nye miljølov er ansvarlige for miljøskader, som har fundet sted under deres embedsperiode, også med tilbagevirkende kraft, og over, at et tilsagn om at engagere sig i miljøbeskyttelse vil blive vægtet højere i forbindelse med processen med at fremme disse lokale kadrer; opfordrer indtrængende såvel nationale som lokale myndigheder til på en konstruktiv og aktiv måde at inddrage miljøorganisationer og græsrodsbevægelser i overvågningen, gennemførelsen og håndhævelsen af Kinas miljøpolitikker og initiativer; påpeger, at der på topmødet mellem EU og Kina i juni 2015 også blev vedtaget miljøpolitiske og klimamæssige foranstaltninger, ifølge hvilke Kina skal overholde CO2-emissionsgrænserne med henblik på topmødet i Paris i december 2015 og i overensstemmelse med målene for den strategiske dagsorden for 2020, der blev vedtaget i Beijing i 2013;
18.

anbefaler, at kontoret for Frontex' ansvarlige for grundlæggende rettigheder via et veldefineret videresendelsessystem bør videresende en klage over en gæstemedarbejder til den kompetente nationale myndighed; minder om, at dette system omfatter en appelmekanisme for sager, hvor en klage ikke kan antages til behandling eller afvises; finder det afgørende at inddrage nationale ombudsmænd eller ethvert andet relevant organ med beføjelser inden for grundlæggende rettigheder, som har beføjelse til at foretage undersøgelser af nationale myndigheder og embedsmænd, eftersom den ansvarlige for grundlæggende rettigheder ikke har ret til at gøre dette; understreger, at Frontex er nødt til at samarbejde med nationale menneskerettighedsorganer og med nationale grænsemyndigheder;
112.

mener, at udviklingen af vedvarende energikilder er af afgørende betydning for Energiunionen, når man tager energiomkostningerne i betragtning; understreger den afgørende rolle, som vedvarende energier spiller i EU for at nå energisikkerhed og politisk og økonomisk uafhængighed gennem en reduktion af behovet for energiimport; understreger den afgørende rolle, som vedvarende energier spiller i at forbedre luftkvaliteten og skabe beskæftigelse og vækst; mener, at vedvarende energier skaber sikker, bæredygtig, konkurrencedygtig energi til overkommelige priser og spiller en vigtig rolle i at videreføre Europas lederskab inden for en grøn økonomi og udvikling af nye industrier og teknologier; understreger, at energimarkedets nuværende udformning bør være mere dynamisk og fleksibel for at vedvarende energikilder integreres på markedet; henleder opmærksomheden på, at produktionsomkostningerne i forbindelse med vedvarende energi er faldet væsentligt i de senere år; understreger betydningen af at udvikle grænseoverskridende infrastruktur og af at øge forskning og innovation inden for udviklingen af mere intelligente energinet og nye måder at lagre energi på såvel som fleksible produktionsteknologier for at kunne integrere vedvarende energikilder;
D.

der henviser til, at Maldivernes regering den 4. november 2015 erklærede undtagelsestilstand, og at denne blev tilbagekaldt efter seks dage, hvilket synes at være sket som et middel til at imødegå regeringsfjendtlige masseprotester, og der henviser til, at regeringen i vid udstrækning blev fordømt for at suspendere borgernes grundlæggende rettigheder og for at give militæret og politiet beføjelse til at foretage vilkårlige efterforskninger og anholdelser;
I.

der henviser til, at den undtagelse for forædlere, der er fastlagt i artikel 27, litra c), i patentdomstolsaftalen, kun gælder for patenter, der er meddelt i henhold til det fælles patentsystem, og ikke automatisk finder anvendelse på nationale patenter i EU, hvilket vil medføre en ikke-harmoniseret situation med hensyn til mulighederne for at foretage forædling med biologisk materiale, der er omfattet af et patent;
14.

opfordrer indtrængende EU’s delegation i Malaysia til at intensivere bestræbelserne på at finansiere projekter til fordel for ytringsfrihed og en reform af undertrykkende love og til at bruge alle hensigtsmæssige redskaber, herunder det europæiske instrument for demokrati og menneskerettigheder, til at beskytte menneskerettighedsforkæmpere; opfordrer indtrængende til en tilbagetrækningen af loven om forbud mod sodomi og opfordrer EU-Udenrigstjenesten til i overensstemmelse med EU's retningslinjer om fremme og beskyttelse af LGBTI-personers rettigheder at intensivere sit arbejde til fordel for LGBTI-personers rettigheder i Malaysia, hvor de udsættes for vold og forfølgelse, og til navnlig at arbejde for en afkriminalisering af homoseksualitet og transseksualitet;
50.

opfordrer Kommissionen, medlemsstaterne og de lokale myndigheder til at gøre brug af de nye muligheder for finansiering af projekter under Connecting Europe-faciliteten (CEF) i bycentre; minder om muligheden for CEF for at finansiere synergiprojekter med en øget sats for medfinansiering af transportprojekter med energi og telekommunikation, der har et enormt potentiale for byudviklingsprojekter; opfordrer Kommissionen til i forbindelse med revisionen af budgettet for Den Europæiske Fond for Regionaludvikling og Samhørighedsfonden at overveje at afsætte passende EU-midler til projekter om bæredygtig mobilitet; opfordrer de relevante myndigheder til at sikre, at der er en stærk forbindelse mellem intelligent og bæredygtig politik for mobilitet i byer og projekter finansieret med EU-midler vedrørende mobilitet i byerne og at fastsætte klare mål og indikatorer for udnyttelse med henblik på at undgå underudnyttelse af projekterne og undergravning af deres økonomiske og sociale fordele; erkender, at der er behov for nye former for bæredygtig finansiering af offentlig transport, der giver mulighed for miljømæssig bæredygtighed, digitalisering og tilgængeliggørelse, stimulation af økonomien i byområder og nye arbejdspladser;
13.

er alvorligt bekymret over de mange ofre og tilfælde af alvorlige menneskerettighedskrænkelser, der er rapporteret om siden krisens begyndelse; opfordrer indtrængende de kompetente myndigheder til grundigt og hurtigt at efterforske omstændighederne omkring og motiverne bag disse forbrydelser og til at sikre, at de ansvarlige bliver retsforfulgt; gentager, at der ikke må være straffrihed for de ansvarlige for alvorlige krænkelser af menneskerettigheder; opfordrer myndighederne til at sikre, at skolerne forbliver et sikkert fristed for læring; opfordrer Den Internationale Straffedomstols anklager til nøje at overvåge situationen i Burundi og støtter hendes erklæring af 6. november 2015;
50.

glæder sig over Kommissionens igangværende initiativ til at modernisere EU's kontrol med udførslen af produkter med dobbelt anvendelse og dens hensigt om at fremlægge et nyt lovgivningsmæssigt forslag i første halvdel af 2016 vedrørende intelligente og effektive politikker til regulering af kommerciel eksport af tjenesteydelser i forbindelse med gennemførelse og anvendelse af teknologier med dobbelt anvendelse, og til samtidig at sikre effektive beskyttelsesforanstaltninger med henblik på at forhindre, at sådanne eksportkontroller skader den videnskabelige forskning og forskningen i IT- sikkerhed; understreger, at forslaget også bør sigte mod at forbedre kontrolordningens sammenhæng og gennemsigtighed og fuldt ud tage hensyn til de sikkerhedsmæssige udfordringers forandrende karakter og den hastige teknologiske udvikling, især med hensyn til programmer og udstyr til overvågning og indtrængning; glæder sig over aftalen af 4. december 2013 mellem de stater, der er parter i Wassenaar-arrangementet, om at vedtage kontrolforanstaltninger inden for overvågning, retshåndhævelse og værktøjer til indsamling af oplysninger og systemer til overvågning af netværk; minder om det presserende behov for i overensstemmelse med den fælles erklæring fra Europa-Parlamentet, Rådet og Kommissionen fra april 2014 at imødegå den potentielt skadelige eksport af IKT-produkter og -tjenesteydelser, som kan anvendes i forbindelse med krænkelser af menneskerettighederne i visse tredjelande;
6.

opfordrer myndighederne til at benytte 20-året for Daytonfredsaftalen som et incitament til at komme videre med de nødvendige reformer — navnlig i betragtning af Bosnien-Hercegovinas kommende ansøgning om EU-medlemskab; minder om, at det skal prioriteres at imødekomme borgernes socioøkonomiske behov samt at få oprettet en effektiv mekanisme til koordinering af EU-spørgsmål; gentager, at det samtidig hermed også er vigtigt at fortsætte med forfatningsmæssige og politiske reformer samt demokratisering af det politiske system, hvilket vil føre i retning af at sikre reel lighed og demokratisk repræsentation for alle de tre befolkningsgrupper og alle landets borgere; understreger, at alle borgere i Bosnien-Hercegovina skal have lige mulighed for at blive valgt til alle niveauer af den politiske beslutningstagning;
2.

beklager dybt det forhold, at VNP også er blevet et af de farligste steder i verden, når det handler om bevarelse af dyreliv; bemærker med dyb bekymring, at væbnede grupper har været involveret i ulovlig udnyttelse af parkens naturressourcer gennem minedrift og fremstilling af trækul, der både anvendes til at opretholde deres militære operationer og til personlig vinding; beklager ligeledes, at væbnede grupper har været involveret i omfattende krybskytteri for at skaffe føde og i handel med elfenben og kød fra vildmarken for at finansiere krig; noterer sig desuden med bekymring, at dårlig disciplin, uregelmæssig lønudbetaling og mangel på fødevarer har resulteret i, at hærens personale i stigende grad er involveret i ulovlige aktiviteter, herunder ikkeindustriel minedrift, fremstilling af trækul og krybskytteri efter vilde dyr; bemærker, at mens parken er et område med et omfangsrigt liv af vilde dyr og planter, er der store problemer med at beskytte dets store område (790 000 hektar) især med begrænset offentlig finansiering; bemærker, at parkens overopsynsmand, den belgiske prins Emmanuel de Merode, 15. april 2014 blev alvorligt såret af tre bevæbnede mænd, og at mere end 140 opsynsmænd er blevet dræbt i parken i aktiv tjeneste i de sidste ti år;
C.

der henviser til, at bestemmelsen i bilag I, del 3, er i modstrid med al sundhedsrådgivning fra Verdenssundhedsorganisationen (WHO) (4) — som anbefaler at begrænse indtagelsen af frit sukker til mindre end 10 % af det samlede energiindtag og en yderligere reduktion til under 5 % af det samlede energiindtag for yderligere helbredsgevinster — og fra videnskabelige udvalg i medlemsstaterne, som har anbefalet væsentlige reduktioner i det samlede sukkerindtag; der henviser til, at indførelsen af sådanne fødevarer — især i så tidlig en alder — sandsynligvis vil bidrage til det stigende omfang af fedme blandt børn og kan påvirke udviklingen af smagsmæssige præferencer hos børn; der henviser til, at mængden af tilsat sukker bør holdes på et minimum, navnlig for spædbørn og småbørn;
16.

minder om, at Etiopien er et vigtigt destinations-, transit- og oprindelsesland for migranter og asylsøgere, og at det er vært for den største flygtningepopulation i Afrika; noterer sig derfor indførelsen af en fælles dagsorden for migration og mobilitet mellem EU og Etiopien, som tager fat på spørgsmål vedrørende flygtninge, grænsekontrol og bekæmpelse af menneskehandel; opfordrer endvidere Kommissionen til nøje at overvåge alle projekter, som for nylig er igangsat inden for rammerne af EU's trustfond for Afrika;
13.

anerkender de bestræbelser, som de colombianske institutioner har gjort for at gøre fremskridt med hensyn til at opnå fuldstændig og varig sikring af menneskerettighederne, og anmoder dem om at fordoble disse bestræbelser med henblik på fuldstændigt at udrydde den voldelige subkultur i et land, hvor 50 års konflikt til tider har medført udenretslige reaktioner og en adfærd fra visse institutioners side, der var i modstrid med retsstatsprincippet og menneskerettighederne; minder i denne forbindelse staten Colombia om dens ansvar for at sikre beskyttelse af menneskerettighedsforkæmpere og fagforeningsfolk og kræver, at disse civilsamfundsorganisationer samarbejder med henblik på at opnå forsoning og fredelig sameksistens i Colombia;
D.

der henviser til, at krimtatarernes ledere, heriblandt medlem af det ukrainske parlament (Verkhovna Rada), Mustafa Dzhemiliev, og formanden for Mejlis-forsamlingen, Refat Chubarov, har haft indrejseforbud til Krim; der henviser til, at de i øjeblikket har lov til at rejse ind, men med risiko for at blive arresteret; der henviser til, at en russisk domstol nu har udstedt en arrestordre mod Mustafa Dzhemiliev, som tidligere har tilbragt 15 år i sovjetiske fængsler for sin kamp for at sikre sit folk mulighed at vende tilbage til deres fødeland på Krim;
D.

der henviser til, at Ramadan angiveligt var blevet arresteret uden en arrestordre, og at begge mænd har erklæret, at de blev gennempryglet og tortureret, indtil de tilstod, men at de senere trak deres tilståelse tilbage over for den offentlige anklager; der henviser til, at disse tilståelser, som angiveligt blev opnået under tortur, var hovedbeviset i retssagerne mod Ramadan og Moosa;
11.

anerkender, støtter og kræver respekt fra alle for den umistelige ret for alle etniske og religiøse mindretal og andre, der bor i Irak og Syrien, til fortsat at bo i deres historiske og traditionelle hjemlande i værdighed, lighed og sikkerhed og til frit at praktisere deres religion og tro fuldt ud uden at blive udsat for nogen form for tvang, vold eller diskrimination; mener, at der med henblik på at dæmme op for lidelserne for og masseudvandringen af kristne, yazidier og andre befolkningsgrupper i regionen er behov for, at alle regionale politiske og religiøse ledere klart og utvetydigt tilkendegiver støtte til deres fortsatte tilstedeværelse og fulde og lige rettigheder som statsborgere i deres hjemlande;
C.

der henviser til, at EU traditionelt har taget nogle vigtige skridt til at styrke kvinders rettigheder og ligestilling, men at der har været en opbremsning hvad angår politisk handling og politiske reformer for ligestilling på EU-plan i løbet af det seneste årti; der henviser til, at Kommissionens tidligere strategi for ligestilling mellem kvinder og mænd for 2010-2015 ikke var omfattende nok til at bidrage til ligestilling på europæisk og internationalt plan, og til, at de mål, der var fastsat deri, ikke er blevet opfyldt på en effektiv måde; der henviser til, at en ny strategi for perioden efter 2015 vil være nødt til at skabe ny drivkraft og levere konkrete tiltag for at styrke kvinders rettigheder og fremme ligestillingen;
5.

bemærker med bekymring stigningen i handelen, den lovlige såvel som den ulovlige, med vilde dyr, der normalt holdes som selskabsdyr; bemærker, at det at holde vilde dyr som selskabsdyr bringer dyrevelfærden for det enkelte dyr i betydelig fare og udgør en risiko for menneskers sundhed og sikkerhed; bemærker, at handelen har alvorlige bevaringsmæssige følger for de arter, der fanges i naturen for levere forsyninger til handelen; opfordrer Kommissionen til at vedtage solide og effektive foranstaltninger til at håndtere ulovlig handel med selskabsdyr, herunder vilde dyr, der holdes som selskabsdyr;
121.

mener, at udviklingen af e-forvaltning er en innovationsmæssig prioritet, da den har en løftestangseffekt på alle sektorer i økonomien og fremmer effektivitet, interoperabilitet og gennemsigtighed, begrænser omkostninger og administrative byrder, giver mulighed for et bedre samarbejde mellem offentlige myndigheder og sikrer alle borgere og virksomheder bedre, mere brugervenlige og bedre tilpassede tjenester i betragtning af de muligheder, som digitale sociale innovationer tilbyder; opfordrer Kommissionen til at gå foran med et godt eksempel inden for e-forvaltning og til sammen med medlemsstaterne at udvikle en ambitiøs og omfattende handlingsplan for e-forvaltning; mener, at denne handlingsplan bør være baseret på brugernes behov og bedste praksis, herunder benchmarks for fremskridt, en trinvis, sektorspecifik tilgang til anvendelsen af »kun én gang-princippet« i offentlige myndigheder, ifølge hvilket borgere og virksomheder ikke bør anmodes om oplysninger, som de allerede har givet til en offentlig myndighed, samtidig med at man sikrer borgernes privatliv og et højt niveau for beskyttelse af oplysninger i overensstemmelse med kravene og principperne i EU’s reformpakke på databeskyttelsesområdet og helt på linje med chartret om grundlæggende rettigheder samt et højt sikkerhedsniveau med hensyn til disse initiativer; mener, at det også bør sikre en fuldstændigt grænseoverskridende udbredelse af højkrypterede e-ID og e-signaturer, navnlig med en hurtig gennemførelse af eIDAS-forordningen og den øgede onlineadgang til offentlige tjenester; understreger, at det er vigtigt for borgerne og virksomhederne at have adgang til sammenkoblede handelsregistre;
68.

understreger, at kompetenceudvikling, hvis den gennemføres som en integreret plan, også kunne blive en mekanisme, der fører til og fremmer lige muligheder for personer fra ugunstigt stillede grupper, herunder dårligt stillede mindretal, især børn og unge fra familier, der er ramt af fattigdom, langtidsledige, forfordelte immigranter og personer med handicap; understreger, at forebyggelse og livslang støtte og rådgivning, der indledes så tidligt som muligt, for ugunstigt stillede grupper er af allerstørste betydning for at skabe en produktiv og højt kvalificeret arbejdsstyrke til arbejdsmarkedet; understreger endvidere nødvendigheden af at yde støtte og kompetenceudvikling gennem uddannelse for arbejdsgivere, ansættelsespersonale og personaleledere for at understøtte integrationen af ugunstigt stillede grupper på arbejdsmarkedet; understreger, at der for at inkludere de mest ugunstigt stilled, må tilbydes passende erhvervsuddannelse for arbejdsgivere, personaleteams og lærere for at støtte de dårligst stillede i samfundet på bedst mulig vis for at gøre dens integration så effektiv som mulig; understreger atter betydningen af universel adgang til uddannelse for alle;
E.

der henviser til, at hver af de 35 søfolk og vagter den 12. januar 2016 blev idømt en maksimumsstraf på fem års fængsel og en bøde på 3 000 INR (40 EUR); der henviser til, at mændene nu befinder sig i Palayamkottai-fængslet i Tamil Nadu; der henviser til, at de overvejer at appellere dommene inden for fristen på 90 dage;